APL. “Chelsi” London derbisida ochko yo‘qotdi

Bugun, 23-sentabr sanasida o‘tkazilishi belgilangan Angliya premyer-ligasining 6-turining ikki uchrashuvidan biri yakuniga yetdi.

London derbisi maqomini olgan uchrashuvda “Vest Hem” o‘z uyida “Chelsi”ni qabul qildi. Tomonlar o‘yinda golsiz durang qayd etdi.
“Chelsi” ortda qolgan qolgan 5 turda xuddi “Liverpul” kabi ketma-ket g‘alabalarni qo‘lga kiritgandi. Mazkur ochko yo‘qotilishi sabab, “Chelsi” musobaqa jadvalida pastladi. Boisi, London klubi bilan bir xil 16 ochkoga ega bo‘lib turgan “Manchester Siti” ularni to‘plar nisbatiga ko‘ra ortda qoldirmoqda. 1-o‘rinda 18 ochko to‘plagan “Liverpul”, 2-o‘rinda “Man Siti”, 3-o‘rinda esa “Chelsi”.
6-turning oxirgi o‘yinida “Arsenal” o‘z maydonida “Everton”ni qabul qiladi. Bahs 20:00 da boshlanishi belgilangan.
Angliya premyer-ligasi
6-tur bellashuvlari
23-sentabr, yakshanba
“Vest Hem” – Fabianski, Balbuena, Diop, Masuaku, Rays, Nobl (Sanches, 85), Obiang, Felipe Anderson (Snodgrass, 74), Antonio (Peres, 65), Yarmolenko, Sabaleta.
“Chelsi” – Arrisabalaga, Ryudiger (Keyxill, 69), Alonso, Aspilikueta, David Luiz, Kovachich (Barkli, 79), Jorjinyo, Villian, Kante, Azar, Jiru (Morata, 65).
Ogohlantirishlar: Kante (50), Felipe Anderson (52).